જામનગર શહેરમા મોટાપાયે અને ભારે ધામધુમપૂર્વક ગણપતિ ઉત્સવ ઉજવાય છે. તેના ભાગરૃપે જામનગરના હરિદાસ જીવણદાસ લાલ (બાબુભાઈ લાલ) ચેરીટેબલ ટ્રસ્ટ દ્ધારા તાજેતરમાં ગણપતિ મંડળોના તમામ હોદ્દેદારોની એક મિટીંગ બોલાવાઈ હતી. જેમાં સફાઈ-લાઈટ-પાણી ગણપતિ વિસર્જનની પ્રક્રિયા અંગેના અનેક સૂચનો આવ્યા હતા. જે તમામ સૂચનોને ધ્યાને લઈને એચ.જે.લાલ ટ્રસ્ટના જીતેન્દ્ર એચ. લાલ (જીતુલાલ) દ્વારા જામનગર જિલ્લા પોલીસવડા અને મ્યુનિ કમિશ્નર સમક્ષ વિવિધ મુદ્દાઓ સાથે લેખિત રજુઆત કરાઈ હતી.